Αυτό το κάτι άλλο!

Το Αυτό το κάτι άλλο! είναι μια ελληνική κινηματογραφική ταινία που γυρίστηκε το 1963 σε σκηνοθεσία Γρηγόρη Γρηγορίου και σενάριο Γιώργου Λαζαρίδη.

Πλοκή

Ο επιπόλαιος νεαρός Τέλης ζει μια μποέμικη ζωή κινδυνεύει από χρέη και πιέζεται από τη, πλούσια θεία του, Τζούλια, και από τη σοβαρή και μετρημένη δικηγόρο αδελφή του, την Έλλη, να σοβαρευτεί και να αλλάξει ζωή. Ο Τέλης, όμως, δεν συνειδητοποιεί πόσο χαμηλά έχει πέσει.

Η Τζούλη προσπαθεί να πείσει τον Τέλη να αρραβωνιαστεί τη Νανά, τη φίλη του για να ξεφύγει από τα χρέη, όπως και εκείνη πιέζεται για τον ίδιο γάμο από τον πλούσιο πατέρα της. Παρ' όλα αυτά, ο ίδιος ο πατέρας της ακολουθεί το ίδιο γλεντζέδικο μοτίβο ζωής, παρόλο που παριστάνει σε όλους τον θεοσεβούμενο οικογενειάρχη.

Κάποια στιγμή, οι νέοι συνειδητοποιούν τι συμβαίνει και αρχίζουν μάχη με τον Στέλιο, έναν επιτήδιο που εποφθαλμιά την πατρική περιουσία του Τέλη, και μια ολόκληρη σπείρα από χαρτοκλέφτες και μπράβους. Σε αυτήν την προσπάθεια τους βοηθούν ο Στάθης, καλός φίλος του Τέλη, ο οποίος ερωτεύεται την Έλλη και ξεκινά μαζί της ερωτική σχέση. Στο τέλος, οι ήρωες της ταινίας καταφέρνουν όχι μόνο να σώσουν από κατάσχεση το οικογενειακό εργοστάσιο κλωστοϋφαντουργίας αλλά και να παντρέψουν τον Τέλη με τη Νανά, οι οποίοι στο μεταξύ έχουν ερωτευθεί ο ένας τον άλλο.

Ηθοποιοί
 Άννα Φόνσου - Νανά Πεναρή
 Λάμπρος Κωνσταντάρας - Λάζαρος Πεναρής
 Γιώργος Πάντζας - Τέλης Σπαρτάλης
 Βαγγέλης Σειληνός - Στάθης Καλπάκης
 Βιβέτα Τσιούνη - Έλλη Σπαρτάλη
 Γιώργος Κωνσταντίνου - Στέλιος Καπώνης
 Τζόλυ Γαρμπή  - Τζούλια Χατζηιουλίου
 Μάρθα Καραγιάννη - ερωμένη Λάζαρου
 Κώστας Μπάκας
 Κατερίνα Γιουλάκη - Πόπη Πεναρή
 Ερρίκος Κονταρίνης
 Δέσποινα Νικολαΐδου
Μαξ Ρόμαν - φίλος Τέλη
 Θόδωρος Κατσαδράμης - Μπάμπης
 Αλέκος Κουρής
 Kώστας Φυσσούν
Ρίτα Κάντιλακ

Παραγωγή 
Η ταινία έκανε πρεμιέρα στις κινηματογραφικές αίθουσες την 11η Μαρτίου 1963  κόβοντας 70.273 εισιτήρια και κατατάχθηκε στην 9η θέση ανάμεσα σε 82 ταινίες της ίδιας σεζόν. 

Ο Κώστας Κλάββας συνέθεσε τη μουσική της ταινίας, στην οποία ακούγονται τα κομμάτια: 

 J' aime un Athenian
 Αγόρια και κορίτσια
 Αυτό το κάτι άλλο
 Ερωτικό μπλουζ
 Η παρακολούθηση
 Η σκιά
 Η συμμορία των κακών
 Η συμμορία των καλών
 Μάντισον
 Νεανικό τσα τσα
 Νυχτερινή συνάντηση
 Ο ρυθμός των νέων
 Τ' αγόρι π' αγαπώ
 Τίτλοι
 Το βαλς του σταθμού
 Το ξέφρενο πάρτι
 Το τανγκό των κεριών
 Τσάρλεστον
 Φινάλε

Εντυπωσιακή είναι η συμμετοχή της Γαλλίδας σταρ Λιντά Καντιγιάκ ως "Ρίτα Κάντιλακ". 

Η ταινία κυκλοφόρησε σε μορφή ντιβιντί στις 30/01/2003.

Παραπομπές

Εξωτερικές πηγές
Γρηγόρης Γρηγορίου, εκδ. Αιγόκερως, Αθήνα, 1996, σελ.111-112
Αυτό το κάτι άλλο! στην TMDb
Αυτό το κάτι άλλο! στην IMDb
Αυτό το κάτι άλλο! στην Καραγιάννης - Καρατζόπουλος A.E.
Κριτική της ταινίας στο Cinefil

Ελληνικές ταινίες
Ταινίες του 1963
Ελληνόφωνες ταινίες
Ταινίες σε σκηνοθεσία Γρηγόρη Γρηγορίου
Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Ταινίες σε σενάριο Γιώργου Λαζαρίδη
Ελληνικές μουσικές κωμικές ταινίες
Ελληνικές ασπρόμαυρες ταινίες